Jelaskan Kehidupan awal dari Cyrus Agung dalam bahasa melayu

Tarikh yang boleh dipercayai mengenai kelahiran Cyrus sama ada pada tahun 600-599 SM atau 575-576 SM. Sangat sedikit diketahui mengenai diri beliau semasa tahun-tahun terawal, di sebabkan hanya beberapa sumber dengan bahagian memperincikan kehidupan beliau, selebihnya adalah rosak atau musnah.

Cerita Herodotus akan kehidupan awal Cyrus mengenai kanak-kanak yang ditinggalkan, seperti Oedipus dan Romulus dan Remus, yang kembali semula bagi menuntut kedudukan diraja mereka. Tuan beliau merupakan datuknya sendiri, Astyages, pemerintah kerajaan empayar Media yang berkuasa.

Selepas kelahiran Cyrus, Astyages bermimpi dan Magi beliau mentafsir mimpi beliau sebagai menandakan cucu beliau akhirnya akan menjatuhkan kuasa beliau. Beliau kemudian memerintahkan agar pembantu beliau Harpagus untuk membunuh Cyrus yang masih bayi. Harpagus, tidak mampu membunuh bayi ini, mengarahkan Mardian Mitradates (sejarawan Nicolaus dari Damsyik memanggil Atradates), seorang gembala bangsawan dari kawasan pergunungan bersebelahan Saspires, dan memerintahkan untuk meninggalkan bayi itu mati di pergunungan. Mujurlah si gembala dan isterinya (Herodotus memanggil mereka Cyno dalam bahasa Greek, dan Spaca-o dalam bahasa Median) merasa kasihan dan seterusnya membesarkan anak itu sebagai anak mereka sendiri, dengan mengatakan bayi mereka, yang mati ketika dilahirkan kerana tidak cukup bulan, sebagai Cyrus. Tentang asal-usul emak Cyrus pula, Herodotus mengatakan yang Mandane dari Media dan Ctesias adalah berdarah Farsi penuh tetapi tidak memberi nama, sementara Nicolaus memberi nama Argoste sebagai isteri Atradates. Sama ada tokoh ini adalah Cyno atau Cambyses, siapa permaisuri Farsi ini belum dapat dipastikan. Nicolaus juga mengatakan bahawa Cyrus asalnya dinamakan Abradates oleh ayah tirinya, jadi adalah berkemungkinan besar setelah bertemu semuala dengan keluarganya yang asal, sebagai satu budaya, Cambyses menamakannya (atau telah menamakannya sebelum perpisahan) "Cyrus" mengambil nama ayahnya sendiri, iaitu Cyrus yang pertama.

Apabila Cyrus berumur 10 tahun, Herodotus mendakwa adalah jelas bahawa Cyrus bukanlah anak seorang gembala, kerana sifatnya kebangsawanan. Astyages telah menanyai anak itu dan jelas kepadanya mereka saling menyerupai paras sifat masing-masing. Astyages memerintahkan Harpagus untuk menerangkan apa yang telah dilakukan ke atas bayi tersebut, dan selepas mengaku yang dia tidak membunuh anak itu, raja telah memperdayakannya untuk memakan daging anaknya sendiri yang telah dicincang dan dibuat masakan. Astyages lebih bertimbang rasa ke atas Cyrus, dan membenarkan anak itu kembali ke orang-tuanya yang sebenar, Cambyses and Mandane. Sementara keterangan Herodotus mungkin merupakan satu legenda, ia tetap memberi mengertian terhadap kehidupan semasa kecil tokon Cyrus Agung.